
CONVOCATÒRIA DE SUBVENCIONS A ENTITATS I ASSOCIACIONS DE SANT JULIÀ DE RAMIS EXERCICI 2026

Extracte de la resolució de l’Ajuntament de Sant Julià de Ramis de data 10 de juny de 2026 de convocatòria de subvencions, en règim de concurrència competitiva, per entitats i associacions del municipi, any 2026

De conformitat amb el previst a les Bases Reguladores per a la concessió de subvencions en règim de concurrència competitiva per a entitats i associacions, aprovades per l’Ajuntament de Sant Julià de Ramis, i amb els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria, el text complet de la qual es pot consultar a la Base de Dades Nacional de Subvencions (http://www.pap.minhap.gob.es/bdnstrans).

Primer.- Objecte

L’objecte d’aquesta convocatòria és l’atorgament de subvencions, en règim de concurrència competitiva, destinades a entitats i associacions sense afany de lucre de Sant Julià de Ramis, per al finançament de projectes i activitats a desenvolupar durant l’exercici 2026 que tinguin com a finalitat:

· Fomentar l’esport i l’activitat física.
· Promoure i difondre la cultura.
· Promoure i difondre l’educació.
· Fomentar la participació ciutadana i activitats d’interès general.

Segon.- Beneficiaris

Podran ser beneficiàries les entitats i associacions que compleixin els requisits establerts a l’article 4 de les Bases Reguladores, i en concret:
· Tenir la seu social a Sant Julià de Ramis o Medinyà i desenvolupar-hi l’activitat principal.
· Estar legalment constituïdes i inscrites en el Registre d’Entitats Municipal.
· No estar afectades per cap de les prohibicions de l’article 13 de la Llei 38/2003, General de Subvencions.

Tercer.- Bases reguladores

Les bases reguladores d’aquesta convocatòria són les aprovades per l’Ajuntament de Sant Julià de Ramis en sessió plenària de 12 de maig de 2025 i publicades al Butlletí Oficial de la Província de Girona núm. 126 de 3 de juliol de 2025.

Quart.- Import

La quantia màxima destinada a aquesta convocatòria és de la següent:

	Aplicació pressupostària
	Concepte
	Import

	01 334 48003
	Subvencions projectes culturals, socials i esportius (St. Julià de Ramis)
	8.500,00 €

	01 326 48004
	Subvencions projectes educatius (St. Julià de Ramis)
	3.000,00 €

	02 334 48003
	Subvencions projectes culturals, socials i esportius (Medinyà)
	1.000,00 €

	02 326 48004
	Subvencions projectes educatius (Medinyà)
	1.000,00 €



L’Ajuntament es reserva el dret de no esgotar el crèdit total previst en funció de la valoració de les propostes presentades.

Cinquè.- Termini i forma de presentació de sol·licituds

El termini de presentació de sol·licituds serà de d’un mes a comptar de l’endemà de la publicació d’aquesta convocatòria al Butlletí Oficial de la Província.

Les sol·licituds s’hauran de presentar al Registre General de l’Ajuntament de Sant Julià de Ramis (Carrer Major, 1, Sant Julià de Ramis), a través de la seu electrònica (www.santjuliaderamis.cat), o per qualsevol altre mitjà admès per la normativa vigent.

Les sol·licituds hauran d’anar acompanyades de la documentació establerta a l’article 6 de les Bases Reguladores.

Sisè.- Criteris de valoració

Les sol·licituds es valoraran d’acord amb els criteris establerts a l’article 9 de les Bases Reguladores, amb una puntuació màxima de 50 punts, d’acord amb la ponderació següent:
· Objecte social i activitats complementàries a les competències municipals (fins a 5 punts).
· Representativitat i impacte a nivell municipal (fins a 5 punts).
· Capacitat econòmica i autofinançament (fins a 5 punts).
· Importància per a l’Ajuntament (fins a 5 punts).
· Foment de la participació veïnal i benestar social (fins a 5 punts).
· Acció social en favor de col·lectius desafavorits (fins a 5 punts).
· Implicació en celebracions locals (fins a 5 punts).
· Foment de la cultura tradicional i popular catalana (fins a 5 punts).
· Col·laboració amb altres entitats (fins a 5 punts).
· Qualitat i continuïtat dels projectes (fins a 5 punts).

Setè.- Òrgans competents

La instrucció del procediment correspon a l’Àrea de Cultura i Educació de l’Ajuntament de Sant Julià de Ramis i Medinyà.

La valoració de les sol·licituds es farà per la comissió d’avaluació designada:

· Anna Casas Cuní, Tècnica Mig de d’intervenció de la Corporació o la persona en qui delegui.
· Maria Cairó Muñoz, Secretària Interventora o la persona en qui delegui.
· Arnau Casademont Dalmau, regidor Medi Ambient, Esport, Educació, Joventut i Cultura de Medinyà o la persona en qui delegui..
· Pere Pujolràs Feixas, regidor d’Educació, Cultura, Festes i Turisme de Sant Julià de Ramis o la persona en qui delegui.

La resolució correspon a la Junta de Govern Local.

Vuitè.- Termini de resolució i notificació

El termini màxim per a resoldre i notificar l’atorgament de les subvencions serà de tres mesos a comptar de la data de finalització del termini de presentació de sol·licituds.
La manca de resolució en el termini establert tindrà efectes desestimatoris.

Novè.- Pagament i justificació

El pagament de les subvencions s’efectuarà un cop degudament justificades, d’acord amb l’article 19 de les Bases Reguladores.

La justificació haurà de presentar-se abans del 30 de novembre de 2026 i haurà d’incloure:
· Memòria de l’actuació.
· Relació de despeses imputades a la subvenció.
· Declaració responsable sobre obligacions tributàries i amb la Seguretat Social.
· Estat de comptes de l’any de la convocatòria.

Desè.- Compatibilitat

Les subvencions atorgades seran compatibles amb altres subvencions o ajudes, sempre que no se superi el cost total del projecte o activitat.

Document datat i signat electrònicament, 


Ajuntament de Sant Julià de Ramis   C/ Major, 1 17481- Sant Julià de Ramis (Girona)
Tel. 972 170909    sjramis@santjuliaderamis.cat– http://www.santjuliaderamis.cat

